CELEX: 32002R1284
Language: bg
Date: 2002-07-15 00:00:00
Title: Регламент (ЕО) № 1284/2002 на Комисията от 15 юли 2002 година за определяне на стандартите за търговия с лешници с черупки

03/ 44
            
            
               BG
            
            
               Официален вестник на Европейския съюз
            
            
               13
            
         32002R1284
   
               L 187/14
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 1284/2002 НА КОМИСИЯТА
   
   от 15 юли 2002 година
   за определяне на стандартите за търговия с лешници с черупки
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 545/2002 (2), и по-специално член 2, параграф 2 от него,
   като има предвид, че:
   
               (1)
            
            
               Лешниците с черупки са включени в приложение I към Регламент (ЕО) № 2200/96 сред продуктите, за които трябва да бъдат приети стандарти. За тази цел и в интерес на по-голяма прозрачност на световния пазар следва да се вземат предвид стандартите, препоръчани за лешниците с черупки от Работната група по стандартизация на бързоразвалящи се продукти и развитие на качеството към Икономическата комисия за Европа на Организацията на обединените нации (ИКЕ/ ООН).
            
         
               (2)
            
            
               Прилагането на тези стандарти трябва да има като последствие отстраняването от пазара на продуктите с незадоволително качество, насочването на производството по такъв начин, че да удовлетвори изискванията на потребителите и да улесни търговските отношения на основата на лоялната конкуренция и така да допринесе за повишаване на рентабилността на производството. Ето защо стандартите трябва да се прилагат на всички етапи от търговията.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
            
         ПРИЕ НАСТОЯЩИЯ РЕГЛАМЕНТ:
   Член 1
   Стандартите за търговия с лешници с черупки, включени в код по КН 0802 21 00 и код по КН ex 0813 50, са определени в приложението.
   Стандартите се прилагат за всички етапи от търговията при условията, предвидени в Регламент (ЕО) № 2200/96.
   Член 2
   Настоящият регламент влиза в сила на двадесетия ден след публикуването му в Официален вестник на Европейските общности.
   
   Той се прилага от 1 януари 2003 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 юли 2002 година.
      
         
            За Комисията
         
         Franz FISCHLER
         
         
            Член на Комисията
         
      
   
   
      (1)  ОВ L 297, 21.11.1996 г., стр. 1.
   
      (2)  ОВ L 84, 28.3.2002 г., стр. 1.
   ПРИЛОЖЕНИЕ
   СТАНДАРТИ ЗА ЛЕШНИЦИТЕ С ЧЕРУПКИ
   I.   ОПРЕДЕЛЕНИЕ НА ПРОДУКТА
   Настоящите стандарти се отнасят за лешниците с черупки от сортове (култивари), произхождащи от видовете Corylus avellana L. и от Corylus maxima Mill. и техните хибриди, без чашка и без обвивка, предназначени за консумация в прясно състояние, с изключение на лешниците, предназначени за промишлена преработка.
   II.   РАЗПОРЕДБИ ОТНОСНО КАЧЕСТВОТО
   Стандартите имат за цел да определят качествата, които трябва да имат лешниците с черупки след сортиране и опаковане.
   А.   Минимални изисквания (1)
   
   
               i)
            
            
               Във всички класове, предвид специфичните разпоредби за всеки клас и допустимите отклонения, лешниците с черупки трябва да бъдат:
               
                           а)
                        
                        
                           характеристики на черупката
                           
                                       —
                                    
                                    
                                       добре оформени; черупката не трябва да има съществени деформации,
                                    
                                 
                                       —
                                    
                                    
                                       цели, леките повърхностни недостатъци не се считат за дефекти,
                                    
                                 
                                       —
                                    
                                    
                                       здрави, без недостатъци, които могат да влошат естественото съхраняване на плода,
                                    
                                 
                                       —
                                    
                                    
                                       практически без никакви следи от поражения от паразити,
                                    
                                 
                                       —
                                    
                                    
                                       чисти, без никакви видими чужди материи по тях,
                                    
                                 
                                       —
                                    
                                    
                                       сухи, без ненормална външна влажност,
                                    
                                 
                                       —
                                    
                                    
                                       без полепнали по тях парчета обвивка (повърхността на всеки отделен лешник не трябва да има повече от 5 % общо полепнали парчета обвивка).
                                    
                                 
                     
                           б)
                        
                        
                           характеристики на ядката
                           
                                       —
                                    
                                    
                                       цели, леките повърхностни недостатъци не се считат за дефекти,
                                    
                                 
                                       —
                                    
                                    
                                       здрави, изключват се загнилите ядки или с други недостатъци, които могат да ги направят негодни за консумация,
                                    
                                 
                                       —
                                    
                                    
                                       достатъчно развити, изключват се набръчканите и вкоравените ядки,
                                    
                                 
                                       —
                                    
                                    
                                       чисти, без никакви видими чужди материи по тях,
                                    
                                 
                                       —
                                    
                                    
                                       без живи или мъртви насекоми по тях, какъвто и да е стадият на развитието на лешниците,
                                    
                                 
                                       —
                                    
                                    
                                       без поражения от паразити,
                                    
                                 
                                       —
                                    
                                    
                                       без видими с просто око лигаменти и плесен,
                                    
                                 
                                       —
                                    
                                    
                                       без гранясване,
                                    
                                 
                                       —
                                    
                                    
                                       без ненормална повърхностна влажност,
                                    
                                 
                                       —
                                    
                                    
                                       без чужд мирис и/или вкус.
                                    
                                 
                                       —
                                    
                                    
                                       без петна (включително черното оцветяване) или недостатъци, които могат да ги направят негодни за консумация (2).
                                    
                                 
                     Лешниците с черупки трябва да бъдат брани напълно узрели.
               Лешниците не могат да бъдат празни.
               Състоянието на лешниците трябва да бъде такова, че да им позволява:
               
                           —
                        
                        
                           да издържат на превоз и на товарно-разтоварни работи,
                        
                     
                           —
                        
                        
                           да бъдат доставени до местоназначението им в задоволително състояние.
                        
                     
         
               ii)
            
            
               Съдържание на влага
               
                            
                        
                        
                           Съдържанието на влага на лешниците с черупки не трябва да превишава 12 % за лешника общо и 7 % за ядката (3).
                        
                     
         Б.   Класификация
   Лешниците с черупки се класифицират в три класа по качество, както са определени по-долу:
   
               i)
            
            
               Клас „Екстра“
               Лешниците с черупки от този клас трябва да бъдат с най-високо качество. Те трябва да имат характеристиките на съответния сорт и търговски вид (4).
               Не трябва да имат недостатъци с изключение на леки повърхностни дефекти, при условие че те не засягат общия вид на продукта, неговото качество, неговото запазване и търговския му вид в опаковката.
            
         
               ii)
            
            
               Клас I
               Лешниците с черупки, класифицирани в този клас, трябва да бъдат с добро качество. Те трябва да имат характеристиките на съответния сорт и търговски вид (4).
               Допускат се незначителни дефекти, при условие че не засягат общия вид на продукта, неговото качество, неговото запазване и търговския му вид в опаковката.
            
         
               iii)
            
            
               Клас II
               Този клас включва лешниците с черупки, които не могат да бъдат класифицирани в по-горните класове, но които отговарят на определените по-долу минимални характеристики.
               Допускат се незначителни недостатъци, при условие че лешниците запазват основните си характеристики за качество, съхранение и търговски вид.
            
         III.   РАЗПОРЕДБИ ОТНОСНО РАЗМЕРА
   Размерът се определя от максималния диаметър на напречно сечение на плода. Изразява се с интервал, определен с максимален размер или с минимален размер (сортиране по размера), или от упоменаването на минималния размер, последвано от думите „и повече“, или от упоменаването на максималния размер, последвано от думите „и по-малко“ (сортиране през сито — скрининг). Определянето на размера е задължително за клас „Екстра“ и за клас I и не е задължителен за клас II.
   Установява се следната класификация:
   
               Размер (5)
               
            
            
               Пресяване през сито (5)
               
            
         
               22 мм и повече
            
            
               22 мм и повече (или по-малко)
            
         
               20—22 мм
            
            
               20 мм и повече (или по-малко)
            
         
               18—20 мм
            
            
               18 мм и повече (или по-малко)
            
         
               16—18 мм
            
            
               16 мм и повече (или по-малко)
            
         
               14—16 мм
            
            
               14 мм и повече (или по-малко)
            
         
               12—14 мм
            
            
                
            
         Единствено лешниците с черупки с диаметър, равен или по-голям от 16 мм, могат да бъдат включени в клас „Екстра“ и единствено тези черупки с диаметър, равен или по-голям от 14 мм, могат да бъдат включени в клас I. За продуктите, предложени на крайния потребител в класификацията чрез пресяване, размерът „и по-малко“ не се допуска.
   IV.   РАЗПОРЕДБИ ОТНОСНО ДОПУСТИМИТЕ ОТКЛОНЕНИЯ
   Допускат се отклонения от качеството и от размера за всяка опаковка за продуктите, които не отговарят на изискванията, приложими за съответния клас.
   А.   Допустими отклонения от качеството
   
               Допустими отклонения
            
            
               Допустими отклонения
               (процент дефектни плодове изчислен върху броя или теглото)
            
         
               Клас „Екстра“
            
            
               Клас I
            
            
               Клас II
            
         
               а)   Общи допустими отклонения за черупките
               (изчислени на основата на общото тегло на лешниците с черупки)
            
            
               3
            
            
               5
            
            
               7
            
         
               б)   Общи допустими отклонения за ядките
               (изчислени на основата на теглото на ядките),
            
            
               5
            
            
               8 (6)
               
            
            
               12 (6)
               
            
         
               от които тези за плесенясалите, изгнилите, гранясалите (7) или нападнати от насекоми (8)
               
               (изчислени на основата на теглото на ядките)
            
            
               3
            
            
               5
            
            
               6
            
         
               в)   чужди тела
               (изчислени на основата на общото тегло на лешниците с черупки)
            
            
               0,25
            
            
               0,25
            
            
               0,25
            
         
               г)   Празни черупки
               (изчислени на основата на броя)
            
            
               4
            
            
               6
            
            
               8
            
         За клас „Екстра“ и клас I се допуска максимум 12 % от броя или от теглото на лешниците с черупки от различни сортове и търговски видове. Тези допустими отклонения са валидни също и за клас II, в случай че сортът или търговският вид са указани.
   Б.   Минерални примеси
   Наличните сажди, неразтворими в киселина, не могат да превишават 1 грам на килограм лешници.
   В.   Допустими отклонения от размера
   Допуска се за всички класове, 10 % най-много от броя или от теглото на лешниците с черупки да не отговарят на посочения размер, при условие че:
   
               —
            
            
               тези лешници отговарят на по-горния или по-долния размер, когато размерът е посочен посредством интервал между минималния диаметър и максималния диаметър (сортиране по размера),
            
         
               —
            
            
               тези лешници отговарят на по-по-долния размер, когато размерът е посочен чрез минималния размер, последвано от текста: „и повече“, или „и +“, или „+“ (сортиране през сито — скрининг),
            
         
               —
            
            
               тези лешници отговарят на по-по-горния размер, когато размерът е посочен чрез максималния диаметър, последван от текста: „и по-малко“, или „и –“, или „–“ (сортиране през сито — скрининг),
            
         V.   РАЗПОРЕДБИ ОТНОСНО ТЪРГОВСКИЯ ВИД
   А.   Еднородност
   Съдържанието на всяка опаковка трябва да бъде еднородно и да се състои единствено от лешници с черупки от един и същ произход, качество, сорт или търговски вид (когато са калибрирани).
   Видимата част на всяка опаковка трябва да съответства на съдържанието на цялата опаковка.
   Б.   Опаковка
   Лешниците с черупки трябва да бъдат опаковани по такъв начин, че да бъде осигурено нормалното им запазване.
   Материалите, използвани във вътрешността на опаковката, трябва да бъдат нови, чисти и изработени от материи, които не могат да доведат до външни или вътрешни увреждания на плодовете. Разрешава се употребата на материали като хартия или етикети с търговски означения, при условие че отпечатването и залепването им са осъществяват с нетоксични мастила и лепила.
   В опаковките не трябва да има никакви чужди тела.
   В.   Търговски вид
   Лешниците с черупки трябва да бъдат предлагани в торби и/или в твърди опаковки.
   VI.   РАЗПОРЕДБИ ОТНОСНО МАРКИРОВКАТА
   Всяка опаковка трябва да съдържа следните сведения изписани с букви групирани от една и съща страна на опаковката, четливи, неизличими и видими от външната ѝ страна.
   А.   Идентификация
   Опаковчик и/или експедитор: наименование и адрес или идентификационен знак, издаден или признат от официален орган. Независимо от това, когато се използва определен знак (символна идентификация), означението „опаковчик и/или експедитор“ (или съответното съкращение) трябва да бъде нанесено в близост до знака (символна идентификация).
   Б.   Естество на продукта
   
               —
            
            
               „лешници с черупки“, когато съдържанието на опаковката не се вижда отвън,
            
         
               —
            
            
               наименование на сорта и на търговския тип за клас „Екстра“ и за клас I (не е задължително за клас II).
            
         В.   Произход на продукта
   Страна на произход и, евентуално, производствена област или национално, регионално или местно наименование.
   Г.   Търговски характеристики
   
               —
            
            
               клас,
            
         
               —
            
            
               размер, посочен посредством:
               
                           —
                        
                        
                           минималния и максималния размер (при сортиране по размер), или
                        
                     
                           —
                        
                        
                           минималния диаметър последван от текста:
                           „и повече“, или „и +“, или „+“, или максималния диаметър, последвано от текста:
                           „и по-малко“, или „и –“, или „–“ (при пресяване),
                        
                     
         
               —
            
            
               наименование на размера (не е задължително),
            
         
               —
            
            
               крайна дата на годност (не е задължително),
            
         
               —
            
            
               нетно тегло,
            
         
               —
            
            
               година на реколтата (не е задължително).
            
         Д.   Официален знак за контрол (не е задължителен)
   
      Допълнение I
      ОПРЕДЕЛЯНЕ НА СЪДЪРЖАНИЕТО НА ВЛАГА
      МЕТОД I —   ЛАБОРАТОРЕН МЕТОД
      1.   Принцип
      Определяне на съдържанието на влага в лешниците с черупки чрез загубата на тегло след сушене в продължение на 6 часа при температура 103 °С (±2 °С) в сушилня с регулируема температура при налягане на заобикалящия въздух.
      2.   Апаратура
      2.1.   Керамично хаванче с чукало или миксер
      2.2.   Аналитична везна с точност за определяне на теглото до милиграм.
      2.3.   Цилиндрични стъклени или метални съдове с плътно затварящи се капаци, с плоско дъно с диаметър 12 см и дълбочина 5 см.
      2.4.   Автоклав с електрическо нагряване, с добра естествена конвекция, настроена на постоянна температура от 103 °С (±2 °С).
      2.5.   Сушилен шкаф, съдържащ ефективен сикатив (например, калциев хлорид), съоръжен с метална плоча за бързо охлаждане на съдовете.
      3.   Подготовка на пробата
      При необходимост черупките на пробата се отстраняват в хаванчето или се счукват в хаванчето или се раздробяват на парчета с размери от 2 до 4 мм.
      4.   Фракции и процедура за изпитване
      4.1.   Съдовете заедно с капаците им се изсушават в автоклава в течение на не по-малко от два часа и се поставят в сушилния шкаф. Съдовете и капаците се оставят да се охладят до стайна температура.
      4.2.   Изследват се четири проби, всяка една приблизително 50 г.
      4.3.   Претеглят се празният съд и капакът с точност до 0,001 г (М0).
      4.4.   Претеглят се с точност до 0,001 г 50 г от анализирания материал, който се разстила върху дъното на съда. Съдът се затваря бързо с капака и се претегля заедно със съдържащия се в него материал (М1). Тези операции се извършват, колкото е възможно по-бързо.
      4.5.   Отворените съдове заедно с капаците им се поставят в автоклава. Автоклавът се затваря и сушенето се извършва в продължение на шест часа. След това сушилнята се отваря, съдовете се покриват бързо с техните капаци и се поставят в сушилния шкаф за охлаждане. След като достигнат околната температурата, покритите съдове се претеглят с точност до 0,01 грама (М2).
      4.6.   Съдържанието на влага на пробата в процент от теглото се изчислява с помощта на следната формула:
      
         
      4.7.   Записва се средната стойност, получена от анализа на четирите проби.
      МЕТОД II —   БЪРЗ МЕТОД
      1.   Принцип
      Определяне съдържанието на влага с помощта на измервателен уред, работещ на основата на електропроводимостта. Измервателният уред трябва да бъде проверен спрямо лабораторния метод.
      2.   Апаратура
      2.1.   Керамично хаванче с чукало или миксер.
      2.2.   Измервателен уред, работещ на основата на електропроводимостта.
      3.   Определяне на съдържанието на влага
      3.1.   Стъкленият съд се напълва с материала за анализ (предварително раздробен в хаванчето) и пресата се затяга до получаването на постоянно налягане.
      3.2.   Отчитат се показанията на скалата.
      3.3.   След всяко определяне на съдържанието на влага стъкленият съд грижливо се изчиства с помощта на шпатула, твърда четка с твърди влакна, хартиена салфетка или със сгъстен въздух.
   
   
      Допълнение II
      ЛЕШНИЦИ С ЧЕРУПКИ: ОПРЕДЕЛЕНИЯ НА ТЕРМИНИ И НА ДЕФЕКТИ
      
                  —
               
               
                  
                     Напукана или спукана черупка:
                  
                  
                              —
                           
                           
                              Всяка отворена и видима пукнатина по-голяма от една четвърт от обиколката на лешника.
                           
                        
            
                  —
               
               
                  
                     Дефекти по черупката:
                  
                  
                              —
                           
                           
                              Всякакви дефекти, засягащи черупката, но не и ядката.
                           
                        
            
                  —
               
               
                  
                     Изсъхнал лешник:
                  
                  
                              —
                           
                           
                              Означава че по черупката няма никаква повърхностна влага и черупката заедно с ядката имат съдържание на влага по-малко от 12 %.
                           
                        
            
                  —
               
               
                  
                     Празен лешник:
                  
                  
                              —
                           
                           
                              Означава, че черупката не съдържа ядка.
                           
                        
            
                  —
               
               
                  
                     Чужди тела:
                  
                  
                              —
                           
                           
                              Всяко тяло, което нормално не е свързано с продукта.
                           
                        
            
                  —
               
               
                  
                     Повреди, причинени от насекоми:
                  
                  
                              —
                           
                           
                              Видими повреди, причинени от насекоми или животински вредители, или наличие на умрели насекоми, или остатъци от насекоми.
                           
                        
            
                  —
               
               
                  
                     Цял лешник:
                  
                  
                              —
                           
                           
                              Означава, че черупката не е счупена, не е спукана или механично повредена. Лека пукнатина не се счита за дефект, ако ядката остава защитена.
                           
                        
            
                  —
               
               
                  
                     Плесен:
                  
                  
                              —
                           
                           
                              Плесенясали влакна, видими с невъоръжено око от външната или от вътрешната част на ядката
                           
                        
            
                  —
               
               
                  
                     Гранясване:
                  
                  
                              —
                           
                           
                              Окисляване на липидите или образуване на свободни мастни киселини, придаващи неприятен привкус. Появата на омазняване върху ядката не означава непременно гранясване.
                           
                        
            
                  —
               
               
                  
                     Загниване/разлагане:
                  
                  
                              —
                           
                           
                              Значително разложение, причинено от действието на микроорганизми.
                           
                        
            
                  —
               
               
                  
                     Сбръчкани лешници:
                  
                  
                              —
                           
                           
                              Сбръчкване на повече от 50 % от повърхностната кожица на компактните плодове, което се наблюдава обикновено при плодове, прибирани в години с високи добиви, или е причинено от сушата, или от недостатъчно подхранване, или е наследствен признак.
                           
                        
            
                  —
               
               
                  
                     Спаружени лешници:
                  
                  
                              —
                           
                           
                              Състояние вследствие торене при горещо време, в момента на бърз растеж на ядката и което се изразява в твърд и неспособен да узрее плод.
                           
                        
            
                  —
               
               
                  
                     Добре оформен лешник:
                  
                  
                              —
                           
                           
                              Означава, че черупката не е материално деформирана и формата ѝ отговаря на характеристиките на сорта или на търговския вид.
                           
                        
            
   
      (1)  Определението на дефектите е представено в допълнение II към настоящото приложение.
   
      (2)  Наличието на лешници с ядки със сърцевина с кафяво или тъмнокафяво оцветяване, обикновено придружено с леко разделяне на семеделите, което не води до влошаване на мириса или вкуса на лешника, не се счита за дефект.
   
      (3)  Съдържанието на влага се определя по един от методите посочени в допълнение I към настоящото приложение.
   
      (4)  Търговски вид: лешниците от всяка опаковка трябва да са от сходни тип и външен вид и/или да са част от група сортове, официално определени от страната производителка.
   
      (5)  В допълнение към тази таблица за размер чрез измерване или чрез пресяване, при условие че размерът е изразен в маркировката, по желание могат да бъдат използвани наименования за различните размери.
   
      (6)  При изчисляването на тези проценти леката деформация на ядката не се счита за недостатък.
   
      (7)  Леко мазният вид на материята не може да бъде считан задължително за гранясване.
   
      (8)  Наличието на живи насекоми или животни паразити не се допуска в нито един клас.